Рафал стварыў вельмі багата работ дробнай пластыкі, нярэдка дарыў іх знаёмцам. Вядомыя і скульптурныя партрэтныя бюсты, прыкладам – бюст Адама Міцкевіча, падараваны віленскаму Музею старажытнасцяў. З натуры Рафал стварыў медальён Генрыка Жавускага, партрэты графаў Яўстаха і Кастуся Тышкевічаў, Тамаша Зана, Яна Чачота, Эдварда Адзінца, Міхала Ромера, прафесара Адамовіча ды шмат якіх іншых сваіх сучаснікаў.